STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.4 | 2020.gada 5.augustā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas pārstāvis | − | V.Rakstiņš |
| Ārlietu ministrijas pārstāvis | − | A.Lots |
| Finanšu ministrijas valsts sekretāre | − | B.Bāne |
| Finanšu ministrijas pārstāve |  | A.Leitāne-Šķēle |
| Ekonomikas ministrijas valsts sekretārs | − | E.Valantis |
| Iekšlietu ministrijas pārstāve | − | I.Aire |
| Iekšlietu ministrijas pārstāvis | − | V.Vītoliņš |
| Iekšlietu ministrijas Informācijas centra priekšniece | − | Līga Lapiņa |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | R.Kārkliņš |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | J.Zīvarts |
| Kultūras ministrijas valsts sekretāre | − | D.Vilsone |
| Kultūras ministrijas pārstāve | − | I.Treija |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | K.Pommere |
| Tieslietu ministrijas pārstāve | − | K.Kuprijanova |
| Tieslietu ministrijas pārstāve | − | O.Zeile |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Veselības ministrijas pārstāve |  | J.Feldmane |
| Vides aizsardzības un reģionālās attīstības ministrijas pārstāvis | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Zagurilo |
| Valsts kancelejas pārstāve | − | D.Holma |
| Valsts kancelejas pārstāvis | − | V.Sidorenkovs |
| Valsts kancelejas pārstāve | − | I.Pavlova |
| Valsts kancelejas pārstāvis | − | R.Grāvītis |
| Valsts kancelejas pārstāve | − | K.Nikolajeva |
| Krīzes vadības padomes sekretariāta vadītāja p.i | − | K.Druvaskalns |
| Slimību profilakses un kontroles dienesta pārstāvis |  | J.Perevoščikovs |
| Valsts policijas priekšnieka p.i. | − | A.Grišins |
| Valsts robežsardzes pārstāvis |  | A.Rogozins |
| Valsts robežsardzes pārstāvis |  | J.Laimiņš |
| Valsts ugunsdzēsības un glābšanas dienests pārstāvis | − | M.Baltmanis |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.10.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Iekšlietu ministrijai un citām ieinteresētajām institūcijām līdz ceturtdienai (6.augustam) nosūtīt Veselības ministrijai (e-pastā valsts sekretārei) interesējošo "riska informācijas" saturu un saņemšanas regularitāti, kas nepieciešama operatīvai savu funkciju nodrošināšanai.
2. Veselības ministrijai atbilstoši šī protokola 1.punktā saņemtajiem informācijas pieprasījumiem sagatavot izskatīšanai nākošajā koordinācijas grupas sēdē piedāvājumu par tās rīcībā esošās informācijas apmaiņas iespējām.
3. Konceptuāli atbalstīt Veselības ministrijas sagatavotā noteikumu projekta "Grozījums Ministru kabineta 2020.gada 9.jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – grozījumi MK noteikumos Nr.360) virzīšanu izskatīšanai Ministru kabineta 2020.gada 11.augusta sēdē.
4. Veselības ministrijai kopīgi ar Kultūras ministriju precizēt noteikumu projekta redakciju atbilstoši sēdē atbalstītajiem Kultūras ministrijas priekšlikumiem, kā arī papildināt ar citiem sēdē atbalstītajiem priekšlikumiem, ņemot vērā arī Tieslietu ministrijas izteiktās rekomendācijas, un attiecīgi papildināt noteikumu projekta anotāciju. Atbalstīt priekšlikumu, ka noteikumi stājas spēkā 2020.gada 17.augustā. Veselības ministrijai precizēto noteikumu projektu nosūtīt saskaņošanai koordinācijas grupas dalībniekiem.
5. Neatbalstīt Ekonomikas ministrijas sagatavoto grozījumu MK noteikumos Nr.360 {*37.11. Ārzemniekiem, kuri ieceļo Latvijā ārstniecības nolūkos, ja tiem ir noslēgts ārstniecības līgums ar Latvijā reģistrētu ārstniecības iestādi, un ja minētās personas var uzrādīt dokumentu, ka viņām veikta laboratoriskā izmeklēšana Covid-19 diagnostikai ne agrāk kā trīs dienas pirms ierašanās Latvijas Republikas teritorijā un Covid-19 infekcija tajā nav noteikta.*} iekļaušanu Veselības ministrijas sagatavotajos grozījumos MK noteikumu Nr.360 izskatīšanai Ministru kabineta 2020.gada 11.augusta sēdē.
6. Veselības ministrijai kopīgi ar Ekonomikas ministriju izvērtēt sagatavoto piedāvājumu un, ja nepieciešams, iekļaut to kādos no nākamajiem grozījumiem.
7. Neatbalstīt Zemkopības ministrijas sagatavoto grozījumu MK noteikumos Nr.360 virzīšanu izskatīšanai Ministru kabineta 2020.gada 11.augusta sēdē.
8. Veselības ministrijai kopīgi ar Zemkopības ministriju un koordinācijas grupas dalībniekiem izvērtēt sagatavoto piedāvājumu un, ja nepieciešams, iekļaut to kādos no nākamajiem grozījumiem.
9. Konceptuāli atbalstīt Aizsardzības ministrijas priekšlikumu grozījumiem MK noteikumos Nr.360 un to virzīšanu izskatīšanai kādā no nākamajām Ministru kabineta sēdēm. Aizsardzības ministrijai sagatavot attiecīgu noteikumu projektu un anotāciju un nosūtīt to saskaņošanai koordinācijas grupas dalībniekiem.
10. Pieņemt zināšanai Krīzes vadības padomes sekretariāta sniegto informāciju, ka jautājums par SMS apziņošanas iespēju izmantošanu pašreiz tālāk netiek attīstīts.
11. Iekšlietu ministrijai savu piedāvājumu attiecībā uz pašizolācijas nosacījumu ievērošanu nosūtīt Veselības ministrijai izvērtēšanai.
12. Pieņemt zināšanai sniegto informāciju par ieceļotāju uzskaites sistēmas izveides progresu. Veselības ministrijai nosūtīt savu precizēto anketas redakciju koordinācijas grupas dalībniekiem.
13. Ministrijām sagatavotos grozījumus MK noteikumiem Nr.360 nekavējoties pēc to izstādes nosūtīt koordinācijas grupas vadītājam, lai savlaicīgi tos izvērtētu un plānotu koordinācijas grupas darbu.
14. Nākamā koordinācijas grupas sēde tiks izziņota atsevišķi pēc nepieciešamības.

Sēdi slēdz plkst. 12.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu